fr cy cy ceb fi cy nl en fr cy cy cy cy cy cy en cy cy en cy cy cy fr es en en cy
Pedwar ar ddeg yn cyrraedd pentref Llangwm ar fore heulog, cynnes a’r awyr yn las: Ann, Gareth, Gwen A, Gwen R, Gwyn Chwilog, Haf, John Arthur, John Port, John Williams, Meira, Rhys, Dewi Roberts, Raymond a Gwen E yn arwain.
Heibio Bron Llan ac i fyny tua’r Orddu lle dechreuodd y glaw.  I lawr i’r bwlch ac yna i fyny tua’r piler ar Foel Goch.  Cael ychydig o gip ar yr olygfa ond anodd oedd gweld y pump o lynnoedd sy’n amlwg ar ddiwrnod clir.  Y glaw yn parhau.  Cinio wrth y Garnedd Faw, cyn disgyn i’r cwm wrth y Greigwen, ymlaen trwy fuarth Aeddren Isaf lle’r oedd y ffermwr yn cyfaddef mai dyma’i brofiad cyntaf erioed o gerddwr ag ymbarél (eiddo Haf).  Mwy o law.
Dros yr afon a chael cyd-gerdded â Bethan (sy’n byw yn ymyl) oedd wedi’n clywed ni’n dod ers meitin.  Roedd clychau’r gog yn llwyn Garthmeilio yn eu blodau, a’r llwyni rhododendron amryliw hefyd, y Foel Goch i’w gweld mewn niwl tew erbyn hyn.  Ar ôl cyrraedd Llangwm aeth y mwyafrif i’r Country Cooks am baned, a theisen, a sychu a daeth Margiad, sy’n aelod o CMC, atom am sgwrs.  Diolch i bawb am ddŵad.  Er gwaethaf y glaw mi fwynheais i’r cwmni’n arw.
Lluniau gan Haf Meredydd ar FLICKR
Llun o'r gorsfrwynen ddu (Schoenus nigricans) hefyd gan Gwen yn y casgliad
Gwybodaeth am Glwb Mynydda Cymru
Cynnwys rhaglen weithgareddau'r Clwb dros yr wythnosau i ddod. Croeso i bawb. Cwmni da bob tro
Manylion sut i gysylltu â swyddogion y Clwb
©Clwb Mynydda Cymru. Diweddarwyd gan y gwefeistr 22/1/18 9:51